กรณีศึกษา การใช้ AI เข้ามาช่วย วางกลยุทธ์การตลาด
ผู้สนับสนุน.. เราเคยสงสัยไหมว่า.. ทำไมเรามักเห็นสินค้าที่เราชื่นชอบบนลาซาด้า ช้อปปี้  หรือโฆษณาบนเฟซบุ๊ก รวมถึงดีลที่พักร้อนแรงบนอโกด้าที่ตรงใจ ทุกอย่างที่เราคิด ทุกอย่างที่เราอยากได้ มันจะถูกมานำเสนอให้เรา  เรื่องนี้ไม่ใช่เรื่องบังเอิญ  แต่เกิดมาจากเทคโนโลยี AI และ Machine Learning  ที่กำลังศึกษาพฤติกรรมของเรา และ เลือกนำเสนอในสิ่งที่เราชื่นชอบ  เทคโนโลยีดังกล่าวทำให้หลายธุรกิจ สามารถวิเคราะห์ข้อมูลลูกค้าเพื่อเข้าถึงกลุ่มเป้าหมายได้แม่นยำขึ้น  แล้วตอนนี้เทคโนโลยี AI กำลังมีส่วนสำคัญกับกลยุทธ์ทางการตลาดอย่างไร และมีบริษัทไหนเป็นผู้เชี่ยวชาญในด้านนี้? ลงทุนแมนจะเล่าให้ฟัง
12 ธ.ค. 2562

ผู้สนับสนุน..
กรณีศึกษา การใช้ AI เข้ามาช่วย วางกลยุทธ์การตลาด / โดย ลงทุนแมน
เราเคยสงสัยไหมว่า..
ทำไมเรามักเห็นสินค้าที่เราชื่นชอบบนลาซาด้า ช้อปปี้ 
หรือโฆษณาบนเฟซบุ๊ก รวมถึงดีลที่พักร้อนแรงบนอโกด้าที่ตรงใจ
ทุกอย่างที่เราคิด ทุกอย่างที่เราอยากได้ มันจะถูกมานำเสนอให้เรา
เรื่องนี้ไม่ใช่เรื่องบังเอิญ 
แต่เกิดมาจากเทคโนโลยี AI และ Machine Learning 
ที่กำลังศึกษาพฤติกรรมของเรา และ เลือกนำเสนอในสิ่งที่เราชื่นชอบ
เทคโนโลยีดังกล่าวทำให้หลายธุรกิจ
สามารถวิเคราะห์ข้อมูลลูกค้าเพื่อเข้าถึงกลุ่มเป้าหมายได้แม่นยำขึ้น
แล้วตอนนี้เทคโนโลยี AI กำลังมีส่วนสำคัญกับกลยุทธ์ทางการตลาดอย่างไร
และมีบริษัทไหนเป็นผู้เชี่ยวชาญในด้านนี้?
ลงทุนแมนจะเล่าให้ฟัง
สำหรับการใช้ AI หรือ Machine Learning ที่จะมาช่วยเพิ่มประสิทธิภาพทางการตลาด
ลงทุนแมนขอยกตัวอย่างเรื่อง Loyalty Program
Loyalty Program แปลตรงตัวก็คือ โปรแกรมความภักดี ซึ่งจริงๆแล้วก็คือ แคมเปญสิทธิพิเศษที่บริษัทมอบให้กับลูกค้าชั้นดี ยกตัวอย่าง เช่น
รอยัล ออร์คิด พลัส ของการบินไทย
เดอะ วัน ของเครือเซ็นทรัล
แบล็ก การ์ด ของทรู
โปรแกรมเหล่านี้มักมีรูปแบบให้ลูกค้าสะสมไมล์ แต้ม หรือการให้เงินคืน โดยบริษัทจะมีสิทธิพิเศษต่างๆ ให้แก่ลูกค้าชั้นดีของแต่ละบริษัท
แล้ว AI เกี่ยวอะไรกับ Loyalty Program?
จริงๆ แล้ว Loyalty Program สำหรับบริษัทไม่ใช่เพียงการให้สิทธิพิเศษแก่ลูกค้า
แต่ยังเปรียบเสมือนคลังขุมทรัพย์ข้อมูลชั้นเยี่ยม
อธิบายให้เห็นภาพง่ายๆ ก็คือ
เมื่อสมาชิกใช้จ่ายซื้อสินค้า A บริษัทจะรู้ข้อมูลสินค้าที่สมาชิกชอบ ราคาสินค้า ยอดซื้อสินค้าทั้งหมดในแต่ละเดือน เมื่อสมาชิกคนนั้นนำแต้มสะสมไปแลกของรางวัล ความชื่นชอบในรางวัลของแต่ละคนก็ไม่เหมือนกัน ทำให้บริษัทสามารถเก็บข้อมูลได้เพิ่มเติม
นอกจากนั้นยังมีข้อมูลส่วนบุคคลของสมาชิก เช่น เพศ อายุ ฐานเงินเดือน และอีกหลายตัวแปรที่บริษัทสามารถนำไปประยุกต์ใช้ต่อได้
พอเรื่องเป็นแบบนี้ การใช้เทคโนโลยี AI และ Machine Learning ที่มีประสิทธิภาพในการวิเคราะห์ข้อมูลเชิงลึก จะทำให้เรารู้ได้ทันทีว่า พฤติกรรมลูกค้าชั้นดีของเราที่มีต่อแบรนด์เป็นอย่างไร
พอเรารู้ว่า พฤติกรรมลูกค้าเราเป็นอย่างไร 
เราก็สามารถคาดการถึงแผนการตลาด และ แคมเปญที่เหมาะสม
แล้วตอนนี้บริษัทไหนเป็นผู้นำในด้านนี้?
หนึ่งในผู้เชี่ยวชาญด้านเทคโนโลยี AI และเป็นผู้พัฒนาซอฟต์แวร์
ที่ตอบโจทย์กลยุทธ์การตลาด Loyalty Program มากสุดในขณะนี้ก็คือ บริษัท Comarch
บริษัท Comarch เป็นบริษัทเทคโนโลยียักษ์ใหญ่สัญชาติโปแลนด์
เริ่มก่อตั้งธุรกิจตั้งแต่ปี 1993 และสามารถจดทะเบียนเข้าตลาดหลักทรัพย์สำเร็จ
หลังจากการตั้งธุรกิจมาเพียง 6 ปี
Comarch เป็นผู้เชี่ยวชาญการจัดการเทคโนโลยีที่หลากหลาย โดยเฉพาะระบบธุรกิจหลังบ้าน ซึ่งมีบริการครอบคลุมตั้งแต่ระบบการจัดการห่วงโซ่ อุปทาน ไปจนถึงระบบการจัดการ CRM และการตลาด
ซึ่งหนึ่งในโซลูชั่นที่มีความโดดเด่นและมีประสิทธิภาพมาก ก็คือ ซอฟต์แวร์การจัดการ Loyalty Program ที่ขับเคลื่อนโดยเทคโนโลยี AI และ Machine Learning
ซึ่งปัจจุบันบริษัทยังลงทุนวิจัย พัฒนามหาศาล
เพื่อพัฒนาเทคโนโลยีและบริการใหม่ๆ ที่ตอบโจทย์ให้กับกลุ่มลูกค้าของบริษัท
เงินลงทุนวิจัย พัฒนาบริษัท Comarch ย้อนหลัง
ปี 2018 มูลค่า 1,514 ล้านบาท
ปี 2016 มูลค่า 1,287 ล้านบาท
ปี 2014 มูลค่า 1,057 ล้านบาท
นอกจากเงินลงทุนมหาศาล
ปัจจุบัน Comarch มีพนักงานกว่า 6,000 คน ให้บริการอยู่ใน 6 ทวีปทั่วโลก 
กว่า 100 ประเทศ รวมถึงการวางรากฐานธุรกิจในประเทศไทยให้เป็นสำนักงานระดับภูมิภาคเอเชียแปซิฟิก (APAC)
Comarch เป็นผู้ให้บริการโซลูชั่นด้านไอทีกับลูกค้ายักษ์ใหญ่ระดับโลกมากมาย เช่น Exxon Mobil, Samsung Electronics, Citigroup, PepsiCo, Unilever, Tesco และอีกหลายบริษัท ครอบคลุมทุกกลุ่มอุตสาหกรรม
ปัจจุบัน Comarch มีมูลค่าบริษัทสูงถึง 12,450 ล้านบาท
ทุกวันนี้แคมเปญโฆษณาที่มีประสิทธิภาพมากสุด อาจไม่ใช่การสร้างป้ายโฆษณายักษ์ใหญ่หนึ่งชิ้น หรือ การจัดโปรแกรมลดราคากระหน่ำ แต่เป็นการนำเสนอสินค้าที่ตรงใจกับผู้บริโภครายบุคคลมากที่สุด
นอกจากนี้ เทคโนโลยี AI จะช่วยให้เราจัดประเภทลูกค้าตามการเปลี่ยนแปลงของตลาด 
ซึ่งข้อได้เปรียบของเรื่องนี้ก็คือ เราสามารถจัดกลุ่มลูกค้าได้เป็นกลุ่มย่อย
โดยในแต่ละกลุ่ม ระบบก็สามารถวิเคราะห์ผู้บริโภคที่มีความสนใจ พฤติกรรมคล้ายกัน เพื่อนำมาคาดการณ์ได้ว่าลูกค้าเหล่านี้ ก็อาจจะมีความสนใจสินค้าในรูปแบบเดียวกัน
พอเรื่องเป็นแบบนี้ แคมเปญที่เรานำเสนอก็จะสามารถเข้าถึงกลุ่มลูกค้าที่มีศักยภาพได้มากขึ้น
หากเรานำระบบ และเทคโนโลยีมาใช้อย่างเหมาะสม ธุรกิจของเราก็มีแนวโน้มที่จะเติบโต รวมถึงลดค่าใช้จ่ายสำหรับแคมเปญการตลาดมูลค่ามากแต่ไม่มีประสิทธิภาพ และนอกจากนั้นยังสามารถการป้องกันทุจริต (Fraud Prevention) จากลูกค้าบางรายได้อีกด้วย
ยกตัวอย่างเช่น แคมเปญที่เราคิดขึ้นมาเอง บางครั้งอาจมีช่องโหว่ที่ทำให้ลูกค้าสามารถฉวยโอกาสการได้รับสิทธิพิเศษจาก Loyalty Program นำไปใช้ผิดจุดประสงค์ของธุรกิจ
การนำ AI เข้ามาช่วยคิดวิเคราะห์เพื่อผลิตแคมเปญ ก็จะช่วยลดข้อผิดพลาดที่เกิดขึ้นเช่นกัน
จากข้อมูลทั้งหมดนี้ เราก็สามารถสรุปได้ว่าเทคโนโลยี AI น่าจะเข้ามาเป็นส่วนสำคัญที่จะช่วยให้ธุรกิจสามารถเติบโตได้อย่างมีประสิทธิภาพ และยังเข้ามาช่วยให้เราเข้าใจลูกค้าชั้นดีของบริษัทมากขึ้นและสามารถตอบสนองได้อย่างแม่นยำ
และถ้าถามว่าใครเป็นผู้เชี่ยวชาญในเรื่องนี้ 
หนึ่งในนั้น ก็คงหนีไม่พ้นบริษัท Comarch..
ข้อมูลเพิ่มเติมเกี่ยวกับโซลูชั่นและบริการของโคมาร์ช: 
ดาวน์โหลดบทความ AI for Loyalty Program ฉบับเต็มได้ที่